JUMAL KÕNELEB
Tere ja tore taas kohtuda!
On tore juurduda üheskoos Jumala Sõnasse.
Kui su elus on asju, mis on varem tundunud kindlatena,
aga nüüd on hakanud kõikuma,
kui on majandulikke ja tervisealaseid katsumusi,
siis just sellepärast ongi tähtis juurduda sellesse, mis ei kõigu.
Me ei saa alati toetuda sellele maailmale
ja selle organisatsioonidele.
Me ei saa alati toetuda ka inimestele.
Koroonaviirus möllas ka Soomes
ja inimesed ei saanud toetuda kogudustelegi,
sest ei tohtinud minna kogudusse.
Kust siis leida kaitset? Kust leida kindel tugi, mis on ja püsib?
Sellist tuge saab leida ainult Jumalas.
Seda ei leia sellest maailmast, seda ei leia sellest ajastust,
vaid see leidub ainult Jumalas.
Õnneks leidub.
Kas see on ikka leitav? - On.
Mul on täna kaasas selline klaaskuppel.
Kas peaksin selle pähe panema?
See on kaitsekuppel.
Mul on täna küsimus,
kas mina ja meie oleme ikka kaitstud?
Kas meil on Jeesuses eriline kaitse või mitte?
Kui elada omas jõus
ja oma kõva töötegemise kaudu,
siis mis juhtub, kui mu oma jõud kõikuma lööb?
- Või kui kaotan töökoha?
- Mis juhtub siis, kui kindlus kaob?
Soomes on tore elada.
Ütleme sageli:
"Aitäh, Issand, et oleme sündinud Soomes!"
Soome on turvaline maa.
Aga kui Soome poleks enam turvaline maa?
Mis siis juhtuks?
Mina olen ju leidnud Jeesuse
ja ma tean, et Ta elab.
Ma elan nüüd koos Temaga.
Kas see tähendab siis, et mul on varasemast erinev kaitse?
Koloslastele 1:12 kirjutab Paulus nii:
"Tänades Isa,
kes teid on teinud kõlblikuks osa saama pühade pärandist
valguse riigis,
kes meid on kiskunud välja pimeduse meelevallast
ja asetanud oma armsa Poja kuningriiki."
Kas mul on siis nüüd kaitse?
Kas ma olen kaitstud või mitte?
Jeesus ütleb Johannese 16:33 nõnda:
"Seda ma olen teile rääkinud, et teil oleks rahu minus.
Maailmas ahistatakse teid,
aga olge julged: mina olen maailma ära võitnud.”
Millised sõnad!
Jeesus ütleb, et maailmas meid ahistatakse.
Paljud asjad tekitavad meis ahastust ja hirmu.
Aga siis ütleb Ta:
"Seda ma olen teile rääkinud, et teil oleks rahu minus."
Kuidas saame olla rahus Temas,
kui maailm, milles elame, on täis ahastust?
Ta jätkab ja ütleb, et võime olla rahulikud,
kuna "Tema on maailma ära võitnud”.
Jeesus ütleb, et olgu mis tahes - Tema on ikka suurem.
"Mina olen võitnud isegi surmavalla.
Ära siis karda.
Minus on sul alati rahu."
Kas pole tore teada ka seda, et Jeesus pole üksnes koos meiega,
vaid Ta elab meie sees ja me oleme Temas.
Nii et ma vastasin su küsimusele - jah, me oleme kaitstud.
Vaatame Psalmi 91, mis algab nii:
"Kes Kõigekõrgema kaitse all elab ja alati Kõigeväelise varju all viibib,
see ütleb Issandale:
Sina oled mu varjupaik ja mu kindel mäelinnus,
mu Jumal, kelle peale ma loodan!”
See kirjakoht jätkub ja räägib imelisest üleloomulikust kaitsest
keset haiguseid ja ohtlikke viiruseid.
"Langegu kümme tuhat su paremalt poolt,
sinu külge see ei puutu."
Õnnetused ei taba sind.
See räägib imelisest kaitsest.
Aga siin on kirjutatud:
"Kes Kõigekõrgema kaitse all elab ja alati Kõigeväelise varju all viibib."
Kas see olen mina?
Kas Psalm 91 käib minu kohta?
Kas mul on Kõigekõrgeima kaitse ja Kõigeväelise vari?
Vaatasin, mida "Kõigekõrgema kaitse" algkeeles tähendab.
See tähendab nii otse kui piltlikult ühte ja sama.
Mitte ainult ülekantud tähenduses ja pelgalt lohutava pildina,
vaid see tähendab ka otsesõnu kaitset, katet, tekki või peidupaika.
Varjupaik, salajane peidukoht, katusealune, kaitse või kaitsevahend.
See kirjakoht on tõesti vägev, sest siin öeldakse ka,
et langegu mu kõrvalt kasvõi tuhat ja olgu ma või keset sõda,
olen ma ikkagi kaitstud.
Julgustav vaatenurk siin on see, et see on Vana Testamendi psalm,
mis ütleb,
et oleme Kõigekõrgema kaitse all Tema tiibade varjus kaitstud
ja Tema on koos meiega.
Aga meil on ka Uus Testament, meil on veelgi parem leping.
See tähendab seda,
et nüüd - elades Kristuses, oleme tõeliselt Temas.
Mitte lihtsalt seda, et Ta aitab meid häda korral,
vaid me oleme Temas.
Me oleme Kristuses.
Kas me siis oleme kaitstud?
Kui me oleme Tema sees ja Ta ei kaitse meid vaid aeg-ajalt,
siis kui me oleme Temas, ei saa paremat kaitset ollagi.
Piibel ütleb ka 1. Korintlastele 1:30:
"Aga teie olete tema tõttu Kristuses Jeesuses,
kes on saanud meile tarkuseks Jumalalt
ning õiguseks ja pühitsuseks ja lunastuseks."
Me oleme Kristuses Jeesuses.
Me oleme Temas ja Tema on meis.
2. Korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Kui ma võtsin Kristuse vastu, siis ma võtsin Kristuse vastu.
Galaatlastele 3:26:
"Nüüd te olete kõik usu kaudu Jumala lapsed Kristuses Jeesuses."
Sellepärast Jeesus ütleski, et me ei kardaks,
sest Tema on võitnud maailma ja me oleme nüüd Temas.
- Temas, kes on suurem.
Mitte sedasi, et me palvetame ja palume, et Ta meid kaitseks
või et peaksime kuidagi kindlustama, et Ta meid häda ajal kuuleks.
Me oleme keset oma katsumusi kogu aeg Temas.
Nagu Noa laevas tormi ja veeuputuse ajal.
Noa oli kogu aeg laevas.
Jeesus on meile selliseks laevaks, milles saame kogu aeg olla.
Ma pean aga vahel seda endale meelde tuletama,
kui katsumused ja raskused tulevad. Ja neid tuleb.
Kui ma palvetan ja loen Jumala Sõna, siis see tekitab minus turvatunde
ja ma mõistan, et mul pole häda midagi.
Ja isegi, kui ma sedasi ei tunneks, oleksin ma ikkagi Kristuses.
Keegi ei saa mind sealt ära võtta ja ma ise ei lähe sealt ka kuhugile,
sest olles kord Kristuse vastu võtnud, siis sa oledki Jeesuses,
siis sa oledki selles "laevas",
olles kaitstud, tundugu, kuidas tundub ja paistku, kuidas tahes.
Efeslastele 2:12: "Teie olite tol ajal ilma Kristuseta..."
Ma mäletan veel seda aega.
"...kaugel eemal Iisraeli kodakondsuse õigusest
ja võõrad tõotuselepingule,
teil ei olnud lootust ega Jumalat siin maailmas."
Vahel võib tunduda,
et inimene on maailmas elades vahel ilma Jumala ja lootuseta.
"Nüüd aga Kristuses Jeesuses olete teie,
kes te varem olite Jumalast võõrdunud,
saanud lähedaseks (Isaga) Kristuse vere läbi,
sest tema läbi on meil mõlemal
ühesainsas Vaimus ligipääs Isa juurde.
Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Oleme justkui kuvöösis selle kupli all.
Kujutleme, et Jeesus on see kuppel.
- Sa võid sinna mõne tibukese panna.
Kas panen need? See on Jan ja see Joy.
Need on meie laste tehtud ülestõusmispühade kaunistused.
Kas need paistavad teile? Nüüd oleme Kristuses.
Peaksin sinna veel tibusid lisama, aga panen praegu need kaks.
Me oleme Kristuses.
Kas pole imeline teada ja öelda seda kõva häälega välja,
et ma olen kogu aeg Kristuses.
Kui nii mõelda, on meil isegi parem osa kui jüngritel.
Sest kuigi Jeesus oli nendega,
siis meiega Ta pole ainuüksi koos, vaid...
Kuigi me sageli räägime nii ja palume, et Ta oleks meiega
ja mõnikord ma kuulen lausa palveid, et Jeesus ei jätaks meid maha.
Samas, kui me oleme kogu aeg Kristuses!
Kogu aeg.
Kui Ta liigub või me liigume, siis me püsime ikka Temas.
Me oleme kogu aeg selle kupli sees
ja seda ei pea palve läbi kindlustama, et see kuppel püsiks meie pea kohal.
Minu meelest on see väga julgustav.
"Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Nii on kirjas Eeslastele 2:19.
Efeslastele 2:6 on aga öeldud:
"Ning on meid koos temaga üles äratanud
ja asetanud taevasesse olukorda Kristuses Jeesuses."
Meid ümbritseks nüüd nagu hoopis teine kliima.
Tema ümbritseb meid nagu atmosfäär.
Taevase kuningriigi atmosfäär.
Kui Iisraeli rahvas lahkus Egiptusest,
käis Issand nende eel
tulesambana öösel ja pilvesambana päeval.
Jumala ligiolu oli pidevalt nendega.
Just selle pärast kandiski Jumal hoolt selle eest,
et me saaksime selle raamatu e Piibli ja kõik need lood saaks üleskirjutatud.
Sest me näeme sellest raamatust algusest lõpuni välja,
et Jumal oli oma rahva ja enese omade kaitse.
Mõelgem kasvõi Noa peale,
kes elas ajal, kui kogu maailm hävines,
aga tema lootis Jumala peale ja Jumal päästis ta.
Iisraeli rahvas, keda juba mainisin, elas orjuses.
Kes viis nad sealt välja? Jumal.
Kes kaitses neid kõrbes? See oli Jumal.
Kes viis nad tõotatud maale? See oli Jumal.
Või kui mõelda Taanieli peale, kes sattus lõvide kopasse.
Ta oli ka seal kaitstud, sest Jumal oli koos temaga.
Tema sõbrad Sadrak, Meesak ja Abednego visati tulisesse ahju.
Tuli oli nii suur,
et neid viinud sõdurid surid kuumuse kätte,
aga nendega ei juhtunud midagi.
Kõigi nende lugude taga ja lohutava julgustusena on see,
et Jumalale toetudes oleme alati kaitstud.
Kuna me aga oleme uues lepingus, siis me oleme veel enam kaitstud,
sest me oleme nüüd Kristuses.
Kui mõelda Peetrusele, kes sattus vanglasse
ja Jeesus päästis ta läbi suletud väravate ja ahelate.
Ta pääses.
Ka Paulus pääses laevahukust.
Me näeme kogu aeg, et Jumal on meie varjupaik.
Kui oled võtnud Jeesuse vastu,
siis sa oledki Kristuses ja sul ei ole midagi häda.
Pärsielt ka. Sul pole häda midagi.
2. Korintlastele 2:14 kuulutab Paulus nõnda:
"Aga tänu olgu Jumalale,
kes meid Jeesuses Kristuses viib igal pool võidukäigus kaasa
ja teeb kõigis paigus meie kaudu avalikuks
oma tunnetuse lõhna."
Ta viib meid Kristuses alati võidukäigus.
Me võime käia koos Temaga võidukäigus.
Miks?
"Sest see, kes on teis, on suurem sellest, kes on maailmas."
Mis siis on vastus su küsimusele, kas me oleme kaitstud?
- Mina olen Kristuses.
Kas me oleme kaitstud?
Ma olen Kristuses ja seega on mul ka Kristuse kaitse.
Me kohal pole mingit sellist klaaskuplit,
mis võiks katki minna,
vaid me oleme Jeesuses ja Tema peab kõigele vastu.
2. Timoteosele 1:1:
"Paulus, Kristuse Jeesuse apostel Jumala tahtmisel
selle elu tõotust mööda, mis on Kristuses Jeesuses..."
Kogu selle elu keskel leidub meil elu Jeesuses Kristuses.
Seal leidub toit meie sisemuse jaoks.
Meie vaimu rahuldus ja rõõm.
Elurõõm ja elujõud. Jõud elada.
Usk ja rõõm elamise tarvis leiduvad Kristuses.
Elu on Kristuses ja mida enam välised asjad kõiguvad,
seda selgemaks saab, et elu on Kristuses.
Me võime lugeda Pauluse elu kohta ja teame,
et väliseid olusid silmas pidades polnud see sugugi lihtne.
Ta sattus vanglasse ja katsumustesse, teada vaenati, ta oli näljas ja külmas
ja oli kõikvõimalikke muid probleeme, aga kõiges selles toetus ta Kristusele.
Ta ütles, et ükski neist asjust - ei tagakius, nälg ega koroonaviirus
või lahutada teda, sind ja mind Kristusest ja Kristuse armastusest.
Miski ei või sellest lahutada.
Isegi mitte tulevikus toimuvad asjad.
Mida iganes ka uudised ei räägiks või järgmine aasta kaasa ei tooks -
miski ei või sind lahutada sellest.
Paulus kirjutab ka,
et ükski vaimne ega maine jõud ei saa meid lahutada Jumalast.
Miski ei või meid lahutada Kristusest ja Tema armastusest.
See tähendas omakorda seda, et Paulus oli juurdunud Kristusesse.
Jeesus ja Tema armastus olid need, millesse Paulus oli juurdunud.
See, mis andis talle elu ja lohutuse.
Tänapäeval, rohkem kui eales varem, tuleks meil kõigil juurduda sellesse.
Sellesse tasub juurduda, sest see on ainus, mis püsib.
"Kes Kõigekõrgema kaitse all elab ja alati Kõigeväelise varju all viibib,
see ütleb Issandale:
Sina oled mu varjupaik ja mu kindel mäelinnus,
mu Jumal, kelle peale ma loodan!”
Sest tema kisub su välja linnupüüdja paelust,
hukkava katku käest.
Oma tiivasulgedega kaitseb ta sind ja tema tiibade all sa leiad varju;
tema tõde on kilp ja kaitsevall."
Kaitsevall tähendab, et see ümbritseb meid igalt poolt.
See on nagu kaitsekuppel.
"Ei sa siis karda öö hirmu ega noolt, mis päeval lendab,
ei katku, mis rändab pilkases pimedas,
ega tõbe, mis laastab lõunaajal.
Langegu tuhat su kõrvalt ja kümme tuhat su paremalt poolt,
sinu külge see ei puutu."
Peame need tõed teadlikult omaks võtma.
"Sest sina, Issand, oled mu varjupaik!
Kõigekõrgema oled sina, mu hing, võtnud oma eluasemeks.
Ei taba õnnetus sind ega lähene häda su telgile.
Sest tema annab oma inglitele sinu pärast käsu
sind hoida kõigil su teedel.
Kätel nad kannavad sind, et sa oma jalga ei lööks vastu kivi.
Sa astud üle lõvide ja rästikute, noored lõvid ja lohed sa lömastad.
Et ta minusse on kiindunud, siis ma päästan tema;
ma ülendan tema, sest ta tunneb minu nime.
Ta hüüab mind appi ja ma vastan temale;
mina olen ta juures, kui ta on kitsikuses,
ma vabastan tema ning teen ta auliseks.
Pika eaga ma täidan tema ja annan temale näha oma päästet.”
Issand täidab meid, sind ja mind, pika eaga.
"Ma annan temale näha oma päästet."
Aamen. See on hea kirjakoht.
Palvetame koos sinuga
Tänu, Taevaisa,
et oled tõmmanud meid välja vaenlase pimeduse meelevallast
ja asetanud oma armsa Poja kunigriiki.
Aitäh, Jeesus, et oleme nüüd Sinus.
Aitäh, Issand, et oleme kogu aeg Sinus.
Aitäh, Issand, et sa ei hülga ega jäta meid kunagi maha.
Mitte iialgi.
Aitäh, Issand, et see ei sõltu meie tundeist ega olukordadest,
vaid see on tõde.
See on tõde.
Aitäh, Issand, et võime kogu aeg toetuda Sinule.
Tunnetan, et Issand ütleb: "Ära karda, sest sa oled minus.
Ma tean, kus sa oled. Ma tean kõike ja kõiki olukordi.
Lihtsalt usu, sest sa oled minus ja mina olen sinus
ja sul ei ole midagi häda.
Me harjutame Kristuses olemist
ja viibime selle mõtte juures,
et ma olen Kristuses.
Pole sugugi paha.
Olen ülestõusnud Issandas ja Kuningas -
Temas, kes on asetanud kõik muud väed oma jalge alla.
Temas, kes on kõrgemal ja mitte madalamal.
Temas, kes on pea ja mitte saba.
Temas, kes on troonil
Jumala paremal käel.
Kõrgemal kõigist valitsustest, vägedest ja võimudest.
Kõrgemal igast nimest, mida nimetatakse.
Aitäh Issand selle autoriteedi eest, mis mul on Kristuses,
et ka mina võiksin astuda ja käskida Jeesuse nimel.
Kui sul on mõni haigus või miski, mis sind vaevab,
siis võime Jeesuse nimel võtta üheskoos meelevalla selle üle.
Võime Jeesuse nimel käskida vaenlase väel ja kõigel häirival
lahkuda Jeesuse nimel.
Tulgu vabadus igaühele.
Kus iganes on masendust või depressiivsust,
siis kõik see negatiivne lahkugu Jeesuse nimel.
Tulgu kõigile täielik vabadus ja täielik rahu
just nüüd Jeesuse nimel.
Aamen.
Tahame tänada teid kõiki tagasiside ja palvesoovide eest.
On tore palvetada teie eest.
Üks inimene kirjutab, et kui kuulutasin ühes saates:
"Lase lahti ja usalda Jumalat!", siis see sõnum väga puudutas teda
ja ta tundis, et võis lasta oma murel minna
ja usaldada, et kõik saab korda.
Jumala Sõna toob ja tekitab usku.
Üks tore tunnistus veel.
Ühe meie kooli õpilase kõht sai korda,
kui meil oli algklasside hommikupalvus,
mida ta kodus interneti kaudu vaatas.
Ta kõht sai korda, kuigi me ei palvetanud selle pärast.
Püha Vaim puudutab. Tänu Issandale!
Kui soovid rohkem teada meie koolist, külasta ekraanil olevat kodulehekülge:
Sealt saad lisainfot meie imelise lasteaia ja kooli kohta.
Sealt saad tellida ka seda infolehte ja neid raamatuid,
mis aitavad sul saada tugevamaks Jumala tundmises ja usus
ning juurduda Kristuse armastusse.
Usun kindlalt, et ainult Kristus, Tema Sõna ja armastus
on ainsad asjad, mis püsivad ka tulevikus.
Nii et, kui sellesse juurdud, oled igati kaitstud.
Ole õnnistatud! Aamen.
On tohutu õnnistus ja eesõigus, et meil Soomes on kristlik telekanal,
mis levitab julgelt evangeeliumi igasse kodusse.
Tule ka sina osalema ja õnnistama seda tööd.
Helistades 900 1770 annetad 10 eurot.
Võid kasutada ka kontonumbreid, mida näed peatselt ekraanil.
Täpsem annetusinfo ka kodulehelt: www.tv7.ee
Tule osalema ja tea, et see on väga oluline,
et evangeelium tõesti jõuaks igasse koju.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7